Məndənmi mənə bu ələm
Məndənmi mənə bu ələm?
Hşqdənmi yoxsa dərdi qəm?
Bunca bala, cövrü sitəm 
Bilsəm nədəndir, bilməzəm.
Canan olursa gər nihan,
Qalmaya canda zərrə can.
Bula bu sözü mən əyan 
Bilsəm nədəndir, bilməzəm.
Eşqin ürəkdə yarəsi,
Bəs olmuşam avarəsi.
Ya Rəbb bu dərdin çarəsi 
Bilsəm nədəndir, bilməzəm.
Daim diləfkar olduğum, 
Şuridəvü zar olduğum, 
Talibi didar olduğum, 
Bilsəm nədəndir, bilməzəm.
Aşiqdə bu heyrət nədir? 
Məşuqdakı şövkət nədir? 
Dərviş buna hikmət nədir? 
Bilsəm nədəndir, bilməzəm.
Şeirlər